b'\n_START_ARTICLE_\nDnevi slovenske zabavne glasbe 2016\n_START_PARAGRAPH_\nDnevi slovenske zabavne glasbe 2016 (DSZG 2016) bodo potekali februarja 2016 v Ljubljani. Obsegali bodo tri tekmovalne ve\xc4\x8dere: izbor pop-rock skladbe 2016 (Poprock), izbor popevke 2016 (Popevka) in izbor slovenskega predstavnika na Pesmi Evrovizije 2016 (Ema), ter koncert skupine Siddharta 15. februarja. Festival nastaja v sodelovanju med Razvedrilnim programom Televizije Slovenija, Glasbeno produkcijo RTV Slovenija in Radiem Slovenija. V prihodnosti naj bi \xc2\xbbprerastel v pravi praznik popularne glasbe, ki bi poleg festivalskih vklju\xc4\x8deval tudi revijalni ve\xc4\x8der z zgodovinskim pregledom najbolj\xc5\xa1ih slovenskih skladb in ob udele\xc5\xbebi na Pesmi Evrovizije tudi izbor slovenskega evrovizijskega predstavnika\xc2\xab. Zastavljen je kot \xc2\xbbdolgoro\xc4\x8dni glasbeni projekt festivalskih ve\xc4\x8derov, s katerim bo RTV Slovenija ponudila prostor glasbenim ustvarjalcem in izvajalcem razli\xc4\x8dnih glasbenih \xc5\xbeanrov\xc2\xab, s projektom pa \xc5\xbeeli spodbuditi razvoj slovenske popularne glasbe.\n_START_SECTION_\nJavni razpis za Poprock in Popevko\n_START_PARAGRAPH_\nJavni razpis je bil objavljen 1. septembra 2015, zbiranje pesmi pa je trajalo do 30. septembra. Pogoji razpisa poleg tega, da mora biti delo izvirno in predhodno \xc5\xa1e neobjavljeno, dolo\xc4\x8dajo: da morajo biti izvajalci 1. 2. 2016 stari najmanj 16 let, da je skladba lahko dolga najve\xc4\x8d 3 minute in pol ter da mora biti besedilo v slovenskem jeziku. Vsak prijavitelj lahko navede preferenco, na kateri izbor \xc5\xbeeli, da se uvrsti prijavljena skladba, kon\xc4\x8dno odlo\xc4\x8ditev pa ima RTV Slovenija._NEWLINE_Na pop-rock izboru bodo skladbe izvedene v \xc5\xbeivo bodisi z bendom RTV Slovenija ali bendom izvajalca, popevke pa ob spremljavi revijskega orkestra RTV Slovenija._NEWLINE_Izborna komisija bo za posamezen ve\xc4\x8der izbrala do najve\xc4\x8d 12 skladb in eno rezervno skladbo. V primeru, da komisija med prijavljenimi ne bo na\xc5\xa1la dovolj skladb, primernih za festival, bodo k sodelovanju neposredno povabili posamezne avtorje in izvajalce.\n_START_SECTION_\nPotek glasovanja\n_START_PARAGRAPH_\nNa obeh ve\xc4\x8derih bo glasovanje potekalo v dveh krogih. Najprej bo 5-\xc4\x8dlanska strokovna \xc5\xbeirija izbrala 3 pesmi, ki se bodo uvrstile v veliki finale. V velikem finalu pa bo o kon\xc4\x8dnem zmagovalcu in prejemniku velike nagrade (za najbolj\xc5\xa1o pop-rock skladbo oziroma najbolj\xc5\xa1o popevko v celoti) odlo\xc4\x8dalo telefonsko glasovanje. Strokovna \xc5\xbeirija bo podelila tudi nagrado za najbolj\xc5\xa1e besedilo, izvedbo, priredbo ter najbolj obetavnega avtorja ali izvajalca, za katere se bodo potegovale skladbe obeh ve\xc4\x8derov.'